тези данни не са налични за съответния тип въздухоплавателно средство, кандидатът за курс за обучение за придобиване на квалификационен клас за тип спазва само разпоредбите, съдържащи се в приложенията към Регламент (ЕС) No 1178/2011.
 2. В курсовете за обучение за придобиване на квалификационен клас за тип, одобрени преди одобрението на минималната програма за обучение на пилоти за придобиване на квалификационен клас за тип в данните за експлоатационна годност за съответния тип въздухоплавателно средство съгласно Регламент (ЕС) No 748/2012, се включват задължителните дисциплини не по-късно от 18 декември 2017 г. или в срок от две години след одобряването на данните за експлоатационна годност, ако той изтича на по-късна дата.“
 2)
 Приложение VII (ЧАСТ ORA) се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 януари 2014 година.
 За Комисията
 Председател
 José Manuel BARROSO
 (1) ОВ L 79, 19.3.2008 г., стр. 1.
 (2) ОВ L 311, 25.11.2011 г., стр. 1.
 (3) ОВ L 224, 21.8.2012 г., стр. 1.
 (4) Становище No 07/2011 на Европейската агенция за авиационна безопасност от 13 декември 2011 г., което е на разположение на адрес http://easa.europa.eu/agency-measures/opinions.php
 ПРИЛОЖЕНИЕ
 Приложение VII (ЧАСТ ORA) към Регламент (ЕС) No 1178/2011 се изменя, както следва:
 1)
 В точка ORA.GEN.160 буква б) се заменя със следния текст:
 „б)
 Без да се засяга буква а), организацията докладва на компетентния орган и на организацията, отговорна за проектирането на въздухоплавателното средство, всеки инцидент, неизправност, технически дефект, превишаване на техническите ограничения и събитие, което разкрива неточна, непълна или неясна информация, съдържаща се в данните за експлоатационна годност, установени в съответствие с Регламент (ЕС) No 748/2012 на Комисията (1), или друго необичайно обстоятелство, което е застрашило или е могло да застраши безопасната експлоатация на въздухоплавателното средство, без да е довело до произшествие или сериозен инцидент.
 2)
 Точка ORA.ATO.145 се заменя със следния текст:
 „ORA.ATO.145 Предварителни условия за обучението
 а)
 АТО гарантира, че обучаемите отговарят на всички предварителни условия за обучение, определени в част MED, част FCL и, ако е приложимо, както е определено в задължителната част на данните за експлоатационна годност, установени в съответствие с Регламент (ЕС) No 748/2012.
 б)
 В случай че АТО осигурява подготовката на лица за полетни изпитания, обучаемите трябва да отговарят на всички предварителни условия за обучение, установени в съответствие с Регламент (ЕС) No 748/2012.“
 3)
 В точка ORA.FSTD.210, буква а), подточка 2 се заменя със следния текст:
 „2)
 данните за съответствие на въздухоплавателното средство, определени в задължителната част на данните за експлоатационна годност, одобрени съгласно Регламент (ЕС) No 748/2012, ако е приложимо; и“.
 (1) ОВ L 224, 21.8.2012 г., стр. 1.“
 